**Ministru kabineta noteikumu projekta**

**“Grozījumi Ministru kabineta 2016. gada 26. aprīļa noteikumos Nr. 265 “Valsts atbalsta piešķiršanas kārtība meža nozares attīstībai””**

**sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **Tiesību akta projekta anotācijas kopsavilkums** | | | |
| Mērķis, risinājums un projekta spēkā stāšanās laiks | | | Projekts šo jomu neskar. |
| **I. Tiesību akta projekta izstrādes nepieciešamība** | | | |
| 1. | Pamatojums | Noteikumu projekta „Valsts atbalsta piešķiršanas kārtība meža nozares attīstībai” (turpmāk – noteikumu projekts) sagatavošanas tiesiskais pamats ir Lauksaimniecības un lauku attīstības likuma 5. panta 3.1 un ceturtādaļa, kurā noteikts, ka valsts atbalsta pasākumus lauksaimniecības un meža nozares attīstībai, valsts atbalsta apmēru un piešķiršanas kritērijus nosaka Ministru kabinets. Savukārt Ministru kabineta 2012. gada 22. maija noteikumi Nr.356 „Meža attīstības fonda pārvaldīšanas kārtība” nosaka Meža attīstības fonda (turpmāk – fonds) pārvaldīšanas un izlietošanas kārtību.  Noteikumu projekts nepieciešams, lai sasniegtu Meža attīstības fonda mērķi 2018. gadā – meža nozares atbalsta un attīstības programmu finansēšanu (saskaņā ar Meža likuma 43.panta trešo daļu). | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts atbalsta piešķiršanas vispārējo kārtību un atbalsta kopējo apjomu un prioritātes meža nozares attīstībai konkrētajā gadā nosaka Ministru kabineta 2016. gada 26.aprīļa noteikumi Nr.265 „Valsts atbalsta piešķiršanas kārtība meža nozares attīstībai”.  Lai 2018. gadā īstenotu Meža attīstības fonda atbalstīto projektu meža nozares gada balvas "Zelta čiekurs" pasniegšanas norises nodrošināšanai, Zemkopības ministrija sadarbībā ar Zemkopības ministrijas sadarbības partneriem biedrību “Latvijas Kokrūpniecības federācija” un Latvijas Meža īpašnieku biedrību, kā arī ar Valsts meža dienestu un akciju sabiedrību “Latvijas valsts meži” izvērtēja balvas pasniegšanas iespējamo datumu. Pasākums plānots šā gada 14. decembrī. Saistībā ar plānoto pasākuma datumu, esošajā regulējumā nepieciešams precizēt projekta pārskata iesniegšanas termiņu.  Lai izpildītu prasības, kas izriet no Vispārīgās datu aizsardzības regulas un likumprojekta „Personas datu apstrādes likums” (MK 2018. gada 6. marta sēdes prot. Nr. 14 40.§), projekts nosaka nosacījumus fizisko personu datu apstrādei. Lai Lauku atbalsta dienests varētu administrēt atbalstu un izvērtēt projektu pieteikumus, tad, iesniedzot iesniegumu dienestā, ir jānorāda fiziskas personas vārds, uzvārds, personas kods, adrese, kontaktinformācija. Minētie personas dati nepieciešami, lai dienests varētu identificēt konkrēto personu, veikt atbalsta saņemšanas nosacījumu izpildi. | |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, biedrība “Latvijas Kokrūpniecības federācija”, Latvijas Meža īpašnieku biedrība, Valsts meža dienests un AS „Latvijas valsts meži”. | |
| 4. | Cita informācija | Nav. | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums kādai personai. | |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projektā paredzētos atbalsta pasākumus saskaņā ar normatīvajiem aktiem par fonda pārvaldīšanu pārvalda Zemkopības ministrijas izveidota Meža attīstības fonda padome. Noteikumu projektā paredzētos atbalsta pasākumus administrē un uzrauga Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Šube 67027459

[liga.sube@zm.](mailto:liga.sube@zm.)gov.lv